|  |  |
| --- | --- |
|  |  |

**IZRAKSTS**

**LĪGUMS Nr. SIVA 3-8.2/68**

**„Remontmateriālu un iestādes uzturēšanas materiālu iegāde”**

Jūrmalā, 2017.gada 17.oktobrī

**Sociālās integrācijas valsts aģentūra**, nodokļu maksātāja kods Nr.90001790030, juridiskā adrese: Dubultu prospekts 71, Jūrmala, LV-2015 (turpmāk – Pasūtītājs), kuru uz Labklājības ministrijas 2017.gada 12.oktobra rīkojuma Nr.23.1-1-02/248 un nolikuma pamata pārstāv direktora p.i. Vivita Pūliņa, no vienas puses, un

**Sabiedrība ar ierobežotu atbildību ,,Tirdzniecības nams "Kurši"”**, reģistrācijas Nr.40003494995, juridiskā adrese: Brīvības gatve 301, Rīga, LV-1006 (turpmāk – Piegādātājs), kuru pārstāv valdes priekšsēdētājs Agnis Bērziņš un valdes loceklis Jevgeņijs Matvejevs, no otras puses, abi kopā un katrs atsevišķi turpmāk- Puses vai Puse, pamatojoties uz iepirkuma „Remontmateriālu un iestādes uzturēšanas materiālu iegāde” ar identifikācijas Nr. SIVA2017/26 (turpmāk – Iepirkums) rezultātiem, noslēdz šāda satura līgumu (turpmāk – Līgums):

1. **Līguma priekšmets un apjoms**
   1. Līguma priekšmets ir remontmateriālu un iestādes uzturēšanas materiālu (turpmāk – Preču) iegāde saskaņā ar Piegādātāja iesniegto Tehnisko un finanšu piedāvājumam (1.pielikums).
   2. Līguma izpildes laikā Pasūtītājam ir tiesības iegādāties Tehniskajā specifikācijā esošo preču grupu Preces, kuras nav minētas cenu piedāvājumā, bet ir realizācijā, izmantojot piešķirto 20% atlaidi un nepārsniedzot Līgumcenu.
2. **Līguma spēkā stāšanās, tā izpildes termiņš un vieta**
   1. Līgums stājas spēkā 2018.gada 2.janvārī un ir spēkā līdz iestājas vismaz viens no šādiem nosacījumiem:
      1. kopējā summa, ko Pasūtītājs ir samaksājis Piegādātājam par saņemtajām Precēm ir sasniegusi Līguma 3.1.apakšpunktā noteikto Līgumcenu;
      2. ir pagājuši 36 (trīsdesmit seši mēneši) no Līguma spēkā stāšanās dienas.
   2. Līguma izpildes vieta: Piegādātāja tirdzniecības vieta, Ventspils šoseja 70, Jūrmala.
   3. Piegādātājs pēc Pasūtītāja pilnvarotās personas pieprasījuma, nodrošina bezmaksas Preču piegādi uz Pasūtītāja pilnvarotās personas norādīto adresi: Dubultu prospektā 59, Jūrmalā, Slokas ielā 61, Jūrmalā, Slokas ielā 68, Jūrmalā, 2 (divu) darba dienu laikā pēc pirkuma veikšanas no plkst.8.30 līdz 17.00, ja vienā piegādes reizē Preces kopējā summa pārsniedz EUR 150,00 (viens simts piecdesmit euro 00 centi) bez Pievienotās vērtības nodokļa (turpmāk – PVN).
   4. Līguma saistību izpildi apliecina abpusēji parakstīts Līguma izpildes pieņemšanas – nodošanas akts (2.pielikums).
3. **Līgumcena un norēķinu kārtība**
   1. Līgumcena bez PVN ir EUR 41999,00 (četrdesmit viens tūkstotis deviņi simti deviņdesmit deviņi euro 00 centi).
   2. Pasūtītājs PVN maksā papildus atbilstoši valstī ar normatīvajiem aktiem noteiktajai piemērojamajai PVN likmei.
   3. Līgumcenā ir iekļauti visi ar Līguma saistību izpildi saistītie izdevumi, tai skaitā Preces vērtība, bojājumu, trūkumu un darbības traucējumu novēršana garantijas periodā un citas ar Līguma savlaicīgu un kvalitatīvu izpildi saistītās izmaksas.
   4. Pasūtītājs samaksu par saņemtajām Precēm Piegādātājam veic ne vēlāk kā 20 (divdesmit) dienu laikā no Preču pavadzīmes - rēķina saņemšanas un parakstīšanas dienas uz Piegādātāja kredītiestādes norēķinu kontu, kas norādīts Līgumā un izsniegtajā Preču pavadzīmē - rēķinā.
   5. Norēķini tiek veikti Eiropas Savienības vienotajā valūtā euro bezskaidras naudas pārskaitījuma veidā uz Piegādātāja kredītiestādes norēķinu kontu, kas norādīts Līgumā un Piegādātāja izsniegtajā rēķinā.
   6. Par samaksas dienu tiek uzskatīta diena, kad Pasūtītājs veicis naudas pārskaitījumu par saņemto Preci uz Piegādātāja kredītiestādes norēķinu kontu, ko apliecina attiecīgs maksājuma uzdevums.
4. **Preču kvalitāte un garantija**
   1. Piegādātājs nodrošina un garantē, ka Pasūtītāja pārdotās Preces ir kvalitatīvas, atbilst Līguma noteikumiem, Piegādātāja iesniegtajam Tehniskajam piedāvājumam, Preču ražotāja iesniegtajiem paziņojumiem – marķējumā ietvertajai informācijai par Tehniskajā specifikācijā norādīto Preci, vispārpieņemtiem starptautiskiem standartiem un Latvijas Republikas kā arī citām normatīvo aktu prasībām.
   2. Piegādātājs garantē, ka Preces iepriekš nav lietotas un Precēm nav slēptu defektu.
   3. Preču iepakojumam ir jāatbilst vispārpieņemtiem starptautiskiem standartiem un Latvijas Republikas normatīvo aktu prasībām.
   4. Piegādātājs nodrošina un garantē, ka Pasūtītājam pārdotās Preces ir apgādātas ar iekārtas ražotāja lietošanas noteikumiem, kā arī Preces, kas satur bīstamas vielas vai tās lietošanai nepieciešamas īpašas iemaņas, ir apgādāta ar nepieciešamajām brīdinājuma zīmēm un simboliem, tulkojumu latviešu valodā – ja lietošanas noteikumos ietvertā informācija ir svešvalodā, un informācija tiek sniegta ievērojot Latvijas Republikas normatīvos aktus, kas reglamentē valsts valodas lietošanu.
   5. Preču garantijas laiks stājas spēkā ar dienu, kad Pušu pilnvarotās personas parakstījušas Preču pavadzīmi – rēķinu. Piegādātājs garantē, ka Preces garantijas termiņš – laika posms uz kuru attiecināma garantija ekspluatācijas brīdī nav mazāks par 2 (diviem) gadiem.
   6. Piegādātājs garantē atmaksāt Pasūtītājam par Preci samaksāto naudas summu, apmainīt Preci pret atbilstošu Preci, bez atlīdzības novērst Preces neatbilstību vai veikt citas nepieciešamās darbības, ja Prece neatbilst garantijā, Preču ražotāja sniegtajā paziņojumā sniegtajam raksturojumam, Līguma noteikumiem vai garantijas termiņam - laika posmam, uz kuru attiecināma garantija.
   7. Garantijas termiņa laikā, nepieciešamības gadījumā, Piegādātājs Preces trūkumus (defektus) un/vai neatbilstību novērš saskaņā ar Pasūtītāja iesniegtajām pretenzijām.
   8. Garantijas saistības ir spēkā, ja Pasūtītājs Preču lietošanā ir ievērojis ekspluatācijas noteikumus.
5. **Preču iegādes, nodošanas - pieņemšanas kārtība**
   1. Pasūtītājs Preces iegādājas pa daļām visā Līguma darbības laikā saskaņā ar ikreizēju pasūtījumu (turpmāk – Pasūtījums). Preču Pasūtījumu veic Pasūtītāja pilnvarota persona.
   2. Katrs Preču Pasūtījums tiek veikts mutvārdos pa tālruni vai sagatavots rakstveidā un nosūtīts Piegādātājam uz Līgumā norādīto e-pasta adresi vai faksa numuru vienu dienu pirms pirkuma veikšanas. Pasūtījumu var veikt arī ierodoties pie Piegādātāja Līgumā norādītājā Līguma izpildes vietā.
   3. Katrā Pasūtījumā Pasūtītāja pilnvarotā persona norāda nepieciešamās Preces un to daudzumu.
   4. Piegādātājs nodod Preces Pasūtītājam Līguma izpildes vietā ne vēlāk kā 2 (divu) darba dienu laikā no Pasūtījuma saņemšanas dienas kopā ar Preču pavadzīmi – rēķinu. Ja vienā piegādes reizē Preces kopējā summa pārsniedz EUR 150,00 (viens simts piecdesmit euro 00 centi) bez PVN, Piegādātājs pēc Pasūtītāja pilnvarotās personas pieprasījuma, nodrošina bezmaksas Preču piegādi uz Pasūtītāja pilnvarotās personas norādīto adresi: Dubultu prospektā 59, Jūrmalā, Slokas ielā 61, Jūrmalā, Slokas ielā 68, Jūrmalā, 2 (divu) darba dienu laikā pēc pirkuma veikšanas no plkst.8.30 līdz 17.00, kopā ar Preču pavadzīmi – rēķinu.
   5. Preces tiek uzskatītas par nodotām Pasūtītājam brīdī, kad Pasūtītāja pilnvarotā persona ir parakstījusi Preču pavadzīmi – rēķinu.
   6. Pasūtītāja pilnvarotajai personai ir tiesības nepieņemt Preces, ja tā konstatē, ka Preces ir nekvalitatīvas, bojātas, satur jebkādus defektus vai neatbilst Līguma prasībām. Par nekvalitatīvas, Līguma noteikumiem neatbilstošas Preces iegādes faktu, kas atklājies Preces pieņemšanas brīdī, tiek sastādīts akts par konstatētajām neatbilstībām. Minēto aktu ir pienākums parakstīt Piegādātāja un Pasūtītāja pilnvarotajām personām.
   7. Par nekvalitatīvas, Līguma prasībām neatbilstošas vai bojātu Preces saņemšanas faktu, kas atklājies pēc Preču pieņemšanas, Pasūtītājs paziņo Piegādātājam ne vēlāk kā 2 (divu) darba dienu laikā no Preču pavadzīmes - rēķina parakstīšanas dienas, nosūtot Piegādātājam rakstveida paziņojumu, kurā uzaicina Piegādātāju sastādīt aktu par konstatētajām neatbilstībām. Piegādātājam pēc minētā paziņojuma saņemšanas ne vēlāk kā 2 (divu) darba dienu laikā, jāierodas Pasūtītāja norādītajā adresē.
   8. Gadījumā, ja Piegādātājs atsakās piedalīties akta sastādīšanā un/vai atsakās no tā parakstīšanas, akts tiek sastādīts un parakstīts bez Piegādātāja klātbūtnes, par to veicot ierakstu aktā. Aktu sagatavo un paraksta Pasūtītāja izveidota komisija ne mazāk kā 3 (trīs) cilvēku sastāvā. Minētais akts ir saistošs Piegādātājam no tā sastādīšanas un/vai parakstīšanas dienas, arī, ja Piegādātājs atsakās piedalīties akta sastādīšanā un/vai atsakās no tā parakstīšanas. Minētais akts uzskatāms par paziņotu dienā, kad tad nosūtīts Piegādātājam uz Līgumā norādīto Piegādātāja e-pasta adresi.
   9. Piegādātājs novērš Līguma 5.6. – 5.8.apakšpunktā attiecīgajos aktos minētos trūkumus ne vēlāk kā 3 (trīs) darba dienu laikā no Līgumā minētā akta paziņošanas dienas.
   10. Ja objektīvu iemeslu dēļ Piegādātājs 3 (trīs) darba dienu laikā nevar novērst attiecīgajā aktā konstatētos trūkumus, Piegādātājs iesniedz Pasūtītājam paziņojumu, kurā norādīts faktiskais un tiesiskais pamatojums Līguma neizpildīšanas iemesliem un izpildes termiņiem.
   11. Pēc paziņojuma saņemšanas no Piegādātāja par konstatēto trūkumu novēršanu, Pasūtītāja pilnvarotā persona veic atkārtotu Preces pieņemšanu Līgumā noteiktajā kārtībā.
6. **Pušu tiesības un pienākumi**
   1. Pasūtītāja pienākumi:
      1. pieņemt pasūtītās Preces no Piegādātāja saskaņā ar Līguma noteikumiem;
      2. samaksāt Piegādātājam par kvalitatīvām, Līguma noteikumiem atbilstošām Precēm Līgumā noteiktajā kārtībā, termiņā un apmērā;
   2. Pasūtītāja tiesības:
      1. veikt Preces kvalitātes kontroli un nepieņemt Preces, ja tās ir nekvalitatīvas, neatbilst Līguma noteikumiem vai ir bojātas;
      2. sagatavot Līguma 5.8.apakšpunktā minēto aktu bez Piegādātāja klātbūtnes Līgumā noteiktajā kārtībā;
      3. pieprasīt un saņemt no Piegādātāja ar Precēm saistītus dokumentus vai to kopijas, kas apliecina Preču izcelsmi un kvalitāti.
   3. Piegādātāja pienākumi:
      1. pārdot Pasūtītājam kvalitatīvas Preces atbilstoši Līguma noteikumiem;
      2. nodrošināt Pasūtītājam iespēju iepazīties ar dokumentiem, kas apliecina Preču izcelsmi un kvalitāti;
      3. nekavējoties ziņot Pasūtītājam par apstākļiem, kas radušies un var kavēt Līguma saistību izpildi;
      4. kopā ar Precēm, kas atbilst Līguma prasībām, izsniegt Preču pavadzīmi – rēķinu;
      5. novērst aktos norādītos trūkumus Līguma 5.9.apakšpunktā norādītajā termiņā;
      6. pēc Līguma saistību izpildes sagatavot un iesniegt Pasūtītājam ar Piegādātāja parakstu apliecinātu Līguma izpildes nodošanas – pieņemšanas aktu;
      7. Līguma noteikumiem neatbilstošu, nekvalitatīvu Preci Preces ekspertīzes veikšanai, nocenošanai, trūkumu novēršanai, apmaiņai vai Līguma atcelšanai nogādā Piegādātājs uz sava rēķina. Ja Piegādātājs atsakās nogādāt Preci, Pasūtītājs ir tiesīgs nogādāt Preci pats vai ar trešās personas palīdzību, bet uz Piegādātāja rēķina.
   4. Piegādātāja tiesības:
      1. saņemt samaksu par atbilstoši Līguma noteikumiem Pasūtītājam pārdotām Precēm Līgumā noteiktajā kārtībā, termiņā un apmērā;
      2. saņemt no Pasūtītāja Preces iegādei nepieciešamo informāciju.
7. **Pušu atbildība**
   1. Puses ir atbildīgas par Līguma saistību izpildi atbilstoši Līguma noteikumiem un saskaņā ar Latvijas Republikas normatīvajiem aktiem.
   2. Piegādātājs ir atbildīgs par Pasūtītājam pārdoto Preču kvalitāti, to drošu lietošanu, tai skaitā par tiešiem zaudējumiem, kas Pasūtītājam vai trešajām personām var tikt nodarīti nekvalitatīvu Preču lietošanas rezultātā vai Līguma neizpildes gadījumā.
   3. Pasūtītājs ir atbildīgs par norēķiniem ar Piegādātāju Līgumā noteiktajā termiņā un apmērā par kvalitatīvu un atbilstoši Līguma noteikumiem saņemtu Preci.
   4. Ja Piegādātājs Līguma 5.6. – 5.8.apakšpunktā attiecīgajos aktos minētās neatbilstības nenovērš Līguma 5.9.apakšpunktā noteiktajā termiņā, Pasūtītājam ir tiesības aprēķināt soda naudu par saistību nepienācīgu izpildi vai neizpildīšanu laikā (termiņā) sākot ar akta paziņošanas dienu Piegādātājam. Šajā gadījumā Piegādātājs maksā Pasūtītājam līgumsodu 0,1% (vienas desmitās daļas procenta) apmērā no pamatparāda vai galvenās saistības apmēra par katru nokavēto saistību dienu, bet ne vairāk kā 10% (desmit procenti) no Līgumcenas.
   5. Līguma 7.4.apakšpunktā noteiktais līgumsods bezstrīdus kārtībā tiek ieturēts no Piegādātājam izmaksājamās naudas summas par pasūtītājām Precēm no Līgumcenas, tādējādi samazinot Piegādātājam izmaksājamo Līgumcenas kopējo summu Līguma 7.4.apakšpunktā noteiktā līgumsoda apmērā.
   6. Ja Pasūtītājs savas vainas dēļ neveic samaksu Piegādātājam par saņemtajām Precēm Līgumā noteiktajā termiņā, tad Piegādātājam ir tiesības pieprasīt un Pasūtītājam ir pienākums maksāt līgumsodu 0,1% (vienas desmitās daļas procenta) apmērā no termiņā nesamaksātās summas par katru nokavēto dienu, bet ne vairāk kā 10% (desmit procenti) no Līgumcenas.
   7. Gadījumā, ja viena Puse ir pildījusi Līguma nosacījumus, betotra Puse atkāpjas no Līguma pēc savas iniciatīvas vai neizpilda Līgumu, tad Pusei, kura ir pildījusi Līguma noteikumus, ir tiesības pieprasīt, bet otrai Pusei ir pienākums maksāt vienreizēju līgumsodu 10% (desmit procenti) apmērā no Līgumcenas, izņemot Līguma 8.4.,8.5.apakšpunktā minētajā gadījumā.
   8. Puses atbild sakarā ar šī Līguma neizpildi vai nepilnīgu izpildi otrai Pusei vai trešajām personām nodarītajiem zaudējumiem saskaņā ar spēkā esošajiem normatīvajiem aktiem.
   9. Puses garantē, ka Līgumu paraksta to likumiskais pārstāvis vai pilnvarotā persona. Pretējā gadījumā visu atbildību par Līguma saistību izpildi uzņemas attiecīgi Pasūtītājs un/vai Piegādātājs.
   10. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
8. **Līguma grozīšana, papildināšana un izbeigšana**
   1. Līgumu var grozīt, papildināt vai izbeigt, Pusēm savstarpēji vienojoties. Visi Līguma grozījumi, pielikumi un papildinājumi tiek noformēti rakstveidā un kļūst par Līguma neatņemamu sastāvdaļu. Līguma grozījumi stājas spēkā no dienas, kad Puses tos ir parakstījušas.
   2. Būtiski Līguma grozījumi ir veicami Publisko iepirkumu likuma 61. pantā noteiktajā kārtībā, ja no Pusēm neatkarīgu iemeslu dēļ Līgumu nav iespējams izpildīt Līgumā noteiktajā termiņā vai apjomā. Šajā gadījumā Puses pagarina Līguma izpildes termiņu, kādā pastāv šie apstākļi.
   3. Līguma grozījumi, neievērojot Līguma 8.2.apakšpunktā noteikto kārtību, ir pieļaujami, ja Līguma grozījumu vērtība, ko noteic kā visu secīgi veikto grozījumu naudas vērtību summu (neņemot vērā to grozījumu vērtību, kuri veikti saskaņā ar Publiskā iepirkuma likuma 61.panta trešās daļas 1.,2. un 3.punktu), vienlaikus nepārsniedz:
      1. Ministru kabineta noteiktās līgumcenu robežas, sākot ar kurām paziņojums par līgumu publicējams Eiropas Savienības Oficiālajā Vēstnesī;
      2. 10 procentus no sākotnējās Līgumcenas.

8.4. Pasūtītājs ir tiesīgs, 30 (trīsdesmit) dienas iepriekš nosūtot rakstveida paziņojumu, vienpusēji atkāpties no Līguma bez līgumsoda samaksas, neatlīdzinot Piegādātājam tā ieguldījumus, uzlabojumus un jebkādus zaudējumus, šādos gadījumos:

* + 1. Piegādātājs ir nokavējis Līgumā noteikto Preces piegādes termiņu un nokavējums ir sasniedzis vismaz 10 (desmit) darba dienas;
    2. Piegādātājs nepilda citas Līgumā noteiktās saistības un Piegādātājs minēto saistību neizpildi nav novērsis 10 (desmit) darba dienu laikā pēc rakstveida paziņojuma saņemšanas no Pasūtītāja par šādu saistību neizpildi;
    3. Pasūtītājs ir atkārtoti sastādījis aktu par Līguma saistību neizpildi vai Preces neatbilstību Līguma noteikumiem;
    4. Piegādātājs ir patvaļīgi pārtraucis Līguma izpildi;
    5. Piegādātājs darbojas pretrunā ar normatīvajiem aktiem;
    6. Tiesa pasludinājusi Piegādātāja maksātnespēju vai tiek pieņemts lēmums par Piegādātāja likvidāciju vai reorganizāciju, kas traucē Piegādātājam turpināt Līgumā noteikto saistību izpildi;
    7. bez Pasūtītāja piekrišanas ierosināts Piegādātāja tiesiskās aizsardzības process;
    8. pret Piegādātāju tikušas vērstas tiesiskas darbības, kas saistītas ar aresta uzlikšanu vairāk kā 50% no Piegādātāja bilances aktīviem;
    9. valsts varas vai pārvaldes institūciju rīcība vai aizliegums, vai Saeimas, Ministru kabineta vai Labklājības ministrijas pieņemto normatīvo aktu, rīkojumu vai lēmumu dēļ Pasūtītājs vairs nevar pildīt ar Līgumu uzņemtās saistības;
    10. kad to konkrēti un tikai zināmos apstākļos atļauj normatīvie akti;
    11. iestājoties nepārvaramās varas vai ārkārtēja rakstura apstākļiem.
  1. Pasūtītājam ir tiesības vienpusēji izbeigt Līgumu bez jebkādu sankciju piemērošanas, ja Līgumā ietverto Pasūtītāja saistību izpilde ir neiespējama vai apgrūtināta sakarā ar būtisku Pasūtītāja finansējuma samazinājumu, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkcijas vai uzdevumus, kuru nodrošināšanai noslēgts šis Līgums, vai arī veic šīs funkcijas vai uzdevumus samazinātā apjomā.
  2. Puses ir tiesīgas izbeigt Līgumu pirms tā izpildes termiņa, noslēdzot savstarpēju rakstisku vienošanos, vienlaikus vienojoties par savstarpējo norēķinu kārtību. Gadījumā, ja Puses izbeidz Līgumu pirms tā izpildes termiņa, tad Puses sastāda aktu, kurā tiek norādīts uz Līguma izbeigšanas dienu faktiski iegādātās Preces daudzums, līgumsods, likumiskie/ līgumiskie procenti un galīgā maksa par iegādātajām Precēm.
  3. Līguma 8.4., 8.5.apakšpunktā noteiktajos gadījumos Pasūtītājs veic norēķinus ar Piegādātāju par faktiski iegādātajām Precēm, atbilstoši Līgumā noteiktajam izcenojumam, Pusēm vienojoties par savstarpējo norēķinu kārtību un sastādot Līguma 8.6.apakšpunktā minēto aktu. Pasūtītājs ir tiesīgs no Piegādātājam izmaksājamās summas bezstrīdus kārtībā ieturēt aprēķināto līgumsodu un/vai zaudējumu atlīdzību, ja Līgums tiek izbeigts Piegādātāja vainas dēļ.
  4. Piegādātājs pārtraucot Līgumu pirms tā izpildes termiņa, vismaz 30 (trīsdesmit) dienas iepriekš nosūta Pasūtītājam rakstveida paziņojumu ar skaidrojumu par apstākļiem, kuru rezultātā nav iespējams turpināt Piegādātājam ar Līgumu uzliktās saistības.

**12.Pušu rekvizīti un paraksti.**

|  |  |
| --- | --- |
| **Pasūtītājs** | **Piegādātājs** |
| Sociālās integrācijas valsts aģentūra  Nodokļu maksātāja kods Nr. 90001790030  Dubultu prospekts 71, Jūrmala, LV-2015  Bankas rekvizīti:  Bankas kods: \_\_\_\_\_\_\_\_  Bankas konts:\_\_\_\_\_\_\_\_\_  Tālrunis: \_\_\_\_\_\_\_\_\_  Fakss: \_\_\_\_\_\_\_  e-pasts: \_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Sociālās integrācijas valsts aģentūras  direktora p.i. V.Pūliņa  2017.gada \_\_. \_\_\_\_\_\_\_\_\_\_\_\_\_\_\_\_\_\_\_\_\_ z.v. | Sabiedrība ar ierobežotu atbildību “Tirdzniecības nams „Kurši””  Reģistrācijas Nr.40003494995  Brīvības gatve 301, Rīga, LV-1006  Bankas rekvizīti: \_\_\_\_\_\_\_  Bankas kods: \_\_\_\_\_\_\_\_  Bankas konts : \_\_\_\_\_\_\_  tālrunis :\_\_\_\_\_\_\_\_  fakss:\_\_\_\_\_\_\_  e-pasts: \_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Sabiedrības ar ierobežotu atbildību  “Tirdzniecības nams ,,Kurši””  valdes priekšsēdētājs A.Bērziņš  2017.gada \_\_.\_\_\_\_\_\_\_\_\_\_\_\_\_\_\_\_\_\_\_\_\_\_ z.v.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Sabiedrības ar ierobežotu atbildību  “Tirdzniecības nams ,,Kurši””  valdes loceklis J.Matvejevs  2017.gada \_\_.\_\_\_\_\_\_\_\_\_\_\_\_\_\_\_\_\_\_\_\_\_\_ z.v. |